<div itemscope itemtype="http://schema.org/Article" class="well">
<h1 itemprop="name">หลักการและเหตุผล</h1>
<div itemprop="articleBody">
  <p itemprop="description">รัฐบาลได้มีนโยบายอย่างชัดเจนในการส่งเสริมพัฒนา SMEs โดยถือเป็นยุทธศาสตร์สำคัญในการฟื้นฟูและพัฒนาเศรษฐกิจของประเทศในระยะยาว ด้วยการสร้างผู้ประกอบการ SMEs ใหม่ๆ ขณะเดียวกันก็จะช่วยเหลือพัฒนาผู้ประกอบการSMEs เดิมที่ยังคงมีศักยภาพให้อยู่รอด 
  คณะวิศวกรรมศาสตร์จึงเล็งเห็นความสำคัญของการสร้างผู้ประกอบการ SMEs รายใหม่ ๆ โดนการสนับสนุนการดำเนินการโครงการของรัฐบาล ผ่านการส่งเสริมอุตสาหกรรมภายใต้ "<strong>โครงการเสริมสร้างผู้ประกอบการใหม่ (New Entrepreneurs Creation:NEC)</strong>" ในการให้ผู้ประกอบการได้รับความรู้ แนวทางปฏิบัติในการดำเนินการธุรกิจอย่างถูกต้อง</p>
<h3>วัตถุประสงค์ของโครงการเสริมสร้างผู้ประกอบการใหม่ (NEC)</h3>
<ol>
  <li>เพื่อสนับสนุนบัณฑิตใหม่ ผู้ว่างงาน ออกจากงาน และพนักงานลูกจ้างที่มีพื้นฐานการศึกษาดีและมีศักยภาพ ให้สร้างโอกาสประกอบอาชีพด้วยตนเอง ด้วยการเป็นผู้ประกอบการ </li>
  <li>เพื่อผลักดันให้เกิดวิสาหกิจใหม่ ๆ เป็นแหล่งจ้างงาน </li>
  <li>เพื่อเพิ่มความเข้มแข็งแก่วิสาหกิจขนาดเล็ก ในช่วงก่อตั้งกิจการ (3 ปีแรก) ให้สามารถอยู่รอด และรักษาสภาพ การจ้างงาน </li>
  <li>เพื่อเตรียมความพร้อมให้แก่ “ทายาทธุรกิจ” ในการสืบทอดกิจการ ให้สามารถรักษาสภาพการจ้างงาน และ สร้างโอกาสขยายธุรกิจต่อไปในอนาคต</li>
</ol>
<h3>คุณสมบัติผู้สมัครโครงการเสริมสร้างผู้ประกอบการใหม่ (NEC)</h3>
<ol>
  <li>
    ผู้ที่ต้องการจัดตั้งธุรกิจของตนเองเป็นครั้งแรก และไม่เคยมีประสบการณ์ในฐานะเจ้าของ(หรือหุ้นส่วนผู้จัดการ) ในธุรกิจใดมาก่อน
    <ul>
      <li>
        <strong>ผู้ว่างงาน</strong>
        <ul>
          <li>จบการศึกษามาเกินกว่า 1 ปี แต่ไม่มีงานทำ</li>
          <li>ถูกไล่ออกจากงาน</li>
          <li>เกษียณ</li>
        </ul>
      </li>
      <li><strong>นักศึกษาจบใหม่</strong>ไม่เกิน 1 ปี</li>
      <li>
        <strong>ผู้ที่ประกอบอาชีพอื่นอยู่แล้ว</strong> (ที่ไม่ใช่ผู้ประกอบการ)
        <ul>
          <li>ข้าราชการ</li>
          <li>พนักงานเอกชน</li>
        </ul>
      </li>
      <li><strong>ผู้ประกอบการอาชีพอิสระ</strong>ที่มีใบอนุญาตประกอบเฉพาะที่ยังไม่ได้จดทะเบียนพาณิชย์ เช่น แพทย์ ทนายความ สถาปนิค วิศวกร ฯลฯ</li>
    </ul>
  </li>
  <li><strong>ทายาทธุรกิจ</strong> คือ ได้รับการวางตัวหรือคาดหวังให้สืบทอดกิจการของครอบครัว และต้องการเตรียมความพร้อมในการก้าว
สู่ตำแหน่งผู้บริหารของกิจการต่อไปในอนาคต </li>
  <li>
    <strong>ผู้ที่เป็นเจ้าของหรือหุ้นส่วนผู้จัดการในธุรกิจซึ่งอยู่ในช่วงเริ่มต้น </strong>
    <ul>
      <li>ผู้ที่จัดตั้งและประกอบธุรกิจมาเป็นเวลา<strong>ไม่เกิน 3 ปี</strong></li>
      <li>ผู้ประกอบการธุรกิจที่ดำเนินการอยู่โดยยัง<strong>ไม่ได้จดทะเบียนพาณิชย์หรือจดทะเบียน</strong>ใด ๆ กับรัฐ</li>
    </ul>
  </li>
</ol>
สัดส่วนของกลุ่มเป้าหมายที่ 3 มีจำนวนไ่ม่เกินร้อยละ 40
</div>
</div>
